OzLabs/hebrew-wiki-articles huggingface dataset:
בית בצי

כישורי יונתן ושמעון במערכות בית בצי הייתה נקודת המפנה, בה הבטיחו את מעמדם המדיני של מנהיגי החשמונאים ביהודה
בית בצי הוא אתר ארכאולוגי בספר מדבר יהודה, לא הרחק מבית לחם. במקום שרידים מהתקופות החשמונאית, הרומית, הביזנטית והממלוכית. נודע במיוחד בתקופת החשמונאים. ההתבצרות בו הייתה נקודת המפנה בה הממלכה הסלאוקית הפסיקה ללחום בחשמונאים והכירה בהם באופן לא רשמי.

== מיקום ==
בית בצי ממוקמת בפאתי בית סחור (כ-3 קילומטרים מצפון להרודיון) בגובה של 656 מטרים מעל פני הים ומכונה כיום "ח'רבת בית בצי".

== התקופה החשמונאית ==
בתקופת מרד החשמונאים, לאחר מותו של יהודה המכבי בשנת 160 לפנה"ס, התבצרו אחי יהודה, יונתן ושמעון, בבית בצי. המצביא הסלאוקי בקכידס שחזר ליהודה בשנת 156 לפנה"ס בראש צבא חזק לדכא את המורדים צר על היישוב תקופה ארוכה עם מכונות מצור, אך החשמונאים שהיו למודי ניסיון, הסירו את המצור במתקפת נגד מוצלחת.

בשל כישלונו במצור והכרה בעוצמתם של החשמונאים, שלא בנקל יהיה אפשר להכריעם, בקכידס החליט לעבור לערוץ פרגמטי והגיע להסכם עם יונתן על פיו יוענק לו מעמד מדיני כלשהו בתמורה לשקט בחבל הזה, כך שהשלטון הסלאוקי יתקיים ביהודה בלא שיהיה צורך לבזבז עליו משאבים צבאיים גדולים וקבועים. בהסכם זה קיבל יונתן רשות להתיישב במכמש כ-10 קילומטרים מצפון לירושלים ולקבל מעמד מדיני מסוים. בקכידס עזב את יהודה עם חילותיו, כאשר הוא מותיר בירושלים בחקרא חיל מצב סלאוקי.

== התקופה הרומית ==
בתקופת מרד בר כוכבא מוצאו של ישוע בן גלגולא מבכירי מפקדיו של בר כוכבא (אולי מפקד ההרודיון) היה מבית בצי.

תעודת נישואין ביוונית משנת 124 (תעודה 115 ממורבעאת), שנמצאה במערות מורבעת (מערה מספר 2) מתעדת את נישואיהם של אליאס בן סימון וסלומי בת־ואנוס גלגולה, שמוצאה מהכפר בית בצי שבחבל הרודיון. הזוג בנה את ביתו בכפר בית ארדה שבחבל גופנה, ולפיכך הימצאותה של התעודה בוואדי מורבעאת מעידה על אפשרות שסלומי עזבה את ביתה במהלך מרד בר כוכבא, הצטרפה אל משפחתה שבבית בצי, ועמה הגיעה אל המערה. ייתכן שסלומי היתה אחותו של ישוע בן גלגולה.

==לקריאה נוספת==
* דוד עמית, "הקרב הנשכח על בית בצי", נקודה 81 (תשמ"ה), עמ' 16–17.

==קישורים חיצוניים==
* יצחק זעקיל פרענקיל (תרגום), [http://www.daat.ac.il/daat/hasfarim/hashmonaim-a-2.htm מקבים א', ט 59-75], באתר דעת
* 

==הערות שוליים==

קטגוריה:תלים מקראיים
קטגוריה:יהודה: אתרים ארכאולוגיים
קטגוריה:יישובים יהודיים בארץ ישראל בתקופת בית שני
בארנס אנד נובל

לוגו החברה
חנות הדגל של בארנס אנד נובל בשדרה החמישית ב[[ניו יורק]]

בארנס אנד נובל (באנגלית: Barnes & Noble), היא חברה קמעונאית למכירת ספרים בארצות הברית וקמעונאית של תוכן, מדיה דיגיטלית, ומוצרים חינוכיים, המובילה במדינה.

החברה מפעילה בכל מדינות ארצות הברית חנויות רשת קמעוניות וחנויות ספרים בשטחיהן של אוניברסיטאות ומכללות. כמו כן מפעילה החברה את אתר המכירות BN.com.

החברה נסחרה בבורסה לניירות ערך בניו יורק עד למכירתה בשנת 2019 לקרן הגידור אליוט מנג'מנט.<ref></ref>

החברה מדורגת בין 500 החברות הראשונות לפי דירוג החברות של כתב העת פורצ'ן.

בסוף שנת 2009 השיקה החברה את נוק - קורא ספרים אלקטרוני.

== קישורים חיצוניים ==

* 

* 
* 

==הערות שוליים==

קטגוריה:חנויות ספרים
קטגוריה:חברות אמריקאיות
קטגוריה:חברות מסחר אלקטרוני
קטגוריה:חברות שנסחרו בבורסה לניירות ערך בניו יורק
מבצע טרף קל

מבצע טרף קל הוא מבצע צבאי בלבנון שבוצע על ידי לוחמי סיירת גולני. ב-3 באוגוסט 1997 יצא כוח של סיירת גולני, בפיקודו של רס"ן רביב ניר, שהיה מפקד הסיירת, להטמין מטעני חבלה במטרה להרוג מספר בכירים בחזבאללה. על חפ"ק המבצע פיקד מפקד חטיבת גולני, אל"ם ארז גרשטיין ממוצב דלעת. המבצע הביא להריגת שבעה מחבלי חזבאללה.

== מהלך המבצע ==
לוחמי הסיירת, בפיקוד רביב ניר, הוסקו לקרבת הכפר אל-כפור שבלבנון והטמינו מטעני חבלה בקרבת הבתים בהם התגוררו בכירי חזבאללה. במהלך הנסיגה מהיעד הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים, ובהם חוסיין זין קוצר, אשר פיקד מטעם חזבאללה על הגזרה המרכזית בדרום לבנון והיה אחראי לירי קטיושות על יישובי גבול צפון ישראל, והשייח תייסיר בדראן, האמון על הגיוס הדתי של חזבאללה בכפר.

הסיירת זכתה לצל"ש אלוף מאת אלוף פיקוד הצפון עמירם לוין. גם מפקד הסיירת, רביב ניר, עוטר בצל"ש אלוף מאת האלוף עמירם לוין, על תקופת פיקודו על הסיירת.

חודש לאחר מכן נערך מבצע "שירת הצפצפה" (שנודע כ"אסון השייטת"), שאמור היה להתרחש במקביל למבצע "טרף קל" אך נדחה בחודש מחשש לפעילות שני צוותים לא אורגניים באותו אזור.

==לקריאה נוספת==
* אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007.
* משה (צ'יקו) תמיר, מלחמה ללא אות, הוצאת מערכות - משרד הביטחון, 2005.

==קישורים חיצוניים==
* .
* [https://web.archive.org/web/20141105020411/http://www.gadsargolani.com/Web/Units/Palsar/UnitCommanders/2337.aspx רביב ניר (1996-1998)], באתר גדס"ר גולני.

==הערות שוליים==

טרף קל
קטגוריה:חטיבת גולני: קרבות ומבצעים
בנימין נבון

בנימין נבון (23 ביולי 1933 - 15 במאי 2024) היה דיפלומט ישראלי שכיהן כשגריר ישראל בגרמניה, כדובר משרד החוץ וכמפקח הכללי של משרד החוץ.

==ביוגרפיה==
נבון נולד בצ'רנוביץ שבממלכת רומניה. במלחמת העולם השנייה שהה עם משפחתו בגטו. היה חבר בתנועת הנוער של בית"ר. ב-1945 עלה לארץ ישראל, למד בבית הספר הריאלי בחיפה ושירת כקצין בצה"ל. סיים תואר ראשון בכלכלה ובסוציולוגיה ותואר שני במנהל עסקים. 

ב-1962 החל את שירותו במשרד החוץ. שימש כסגן הקונסול בניו יורק וכנספח כלכלי בשגרירות ישראל באיראן, ב-1974 מונה לדובר משרד החוץ, ב-1976 מונה לציר לענייני הסברה בשגרירות ישראל בוושינגטון, וב-1978 מונה לקונסול כללי בלוס אנג'לס. ב-1986 מונה למפקח הכללי של משרד החוץ. 

ב-1989 מונה לשגריר ישראל במערב גרמניה ושירת בתפקיד במהלך האיחוד עם גרמניה המזרחית ועד 1993.

נפטר במאי 2024.

==קישורים חיצוניים==
* [http://staging.virtualjerusalem.com/holidays/yomhashoa/navon.htm סיפור חייו של בנימין נבון] 

קטגוריה:שגרירי ישראל בגרמניה
קטגוריה:עובדי משרד החוץ
קטגוריה:בוגרי בית הספר הריאלי
קטגוריה:ישראלים ילידי רומניה
קטגוריה:עולים לאחר מלחמת העולם השנייה
קטגוריה:דוברים ישראלים
קטגוריה:ישראלים שנולדו ב-1933
קטגוריה:ישראלים שנפטרו ב-2024
קטגוריה:יהודים הקבורים בהר המנוחות
שכווי ענק

איור של זכר ונקבה
שכווי ענק או שכווי מערבי (שם מדעי: Tetrao urogallus) הוא מין של שכווי גדול החי ביערות המחט של צפון אירופה ואסיה והוא הגדול במיני השכוויים. משקלו של הפרט הגדול ביותר שנמדד היה 7.2 ק"ג.

השכווי הוא עוף גדול - אורכו הממוצע 74–85 ס"מ, מוטת כנפיו 90–125 ס"מ ומשקלו 4.1 ק"ג בממוצע. נצפו גם פרטים באורך 100 ס"מ ובמשקל של 6.7 ק"ג. הפרט הגדול ביותר בשבי שקל 7.2 ק"ג.

הנקבות קטנות בהרבה מהזכרים, אורכם הממוצע 54–64 ס"מ, משקלם 1.5-2.5 ק"ג ומוטת כנפיהם 70 ס"מ. הם גם הרבה פחות צבעוניות מהם, בעוד שלזכרים זנב גדול ומפואר לצורכי ראווה (ההבדלים בין הזכר לנקבה מכונים דו צורתיות זוויגית). השכווי הענק הזכר הוא שחור עם חזה ירוק ומנופח וכנפיו חומות. נוצות הגבות אדומות, מקורו לבן ומתחתיו צומח "זקן" שחור. הזכר נוהג להציג את זנבו וגופו בפני הנקבה במהלך החיזור המתרחש בזירת חיזור. 

השכווי חי ביערות מחט, מדרונות הרים ואזורי שיחים. הוא לא נוטה לעופף לעיתים קרובות ונפוץ רב הזמן על הקרקע שם הוא מחפש עלים של עצי מחט אותם הוא מסוגל לעכל. הוא אוכל גם זרעונים, פירות יער, פטריות, חרקים ועשב.

הטורפים של השכווי הם שועל אדום, עיט זהוב, זאב אפור ודוב חום. באזורים מסוימים הם מאוימים על ידי ציידים, אך יש מדינות בהם הוא מין מוגן כמו בסקוטלנד או גרמניה.

לשכווי כמה תת-מינים החיים באזורים שונים בצפון אירופה ואסיה. קרוב משפחתו הוא שכווי שחור מקור (Tetrao parvirostris) של יערות הטייגה ודרומה עד סין ומונגוליה:
*T. urogallus cantabricus - מצוי בספרד
*T. urogallus aquitanicus - מצוי בהרי הפירנאים מספרד עד צרפת
*T. urogallus major - מצוי במרכז אירופה (מהאלפים עד אסטוניה)
*T. urogallus rudolfi - מצוי בדרום מזרח אירופה (מבולגריה לדרום מערב אוקראינה)
*T. urogallus urogallus - מצוי בסקנדינביה ובסקוטלנד
*T. urogallus karelicus - מצוי בפינלנד ובחבל קרליה
*T. urogallus lonnbergi - מצוי בחצי האי קולה
*T. urogallus pleskei - מצוי בבלארוס ומרכז רוסיה האירופית
*T. urogallus obsoletus - מצוי בצפון רוסיה האירופית
*T. urogallus volgensis - מצוי בדרום מזרח רוסיה האירופית
*T. urogallus uralensis - מצוי בהרי אורל ובמערב סיביר

לעיתים השכווים הענקים מזדווגים עם המין שכווי שחור (Tetrao tetrix) ויוצרים בני כלאיים.

שכווי ענק עם מופע חיזור

==קישורים חיצוניים==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:שכווים
קטגוריה:בעלי חיים בטייגה
קטגוריה:הממלכה המאוחדת: עופות
קטגוריה:לטביה: עופות
קטגוריה:בלארוס: עופות
קטגוריה:סקוטלנד: בעלי חיים
קטגוריה:אוכלי עלים
קטגוריה:בעלי חיים שתוארו ב-1758
תמר זליג

נבחרת ישראל במחנה אימונים, 1959.מימין לשמאל: [[שושנה ריבנר, נוגה הררי, תמרה זליג, דורית שרצר, גבריאל גינטר נסט ועוזי בק]]
תמרה זליג, היא שחיינית עבר ישראלית, אלופת ישראל (1957, 1960 ו-1961) במשחה ל-200 מטר חזה.

== ביוגרפיה ==
זליג התאמנה בקבוצת מכבי חיפה.

===אלופת ישראל===
====1957====
באליפות ישראל בשחייה שנערכה באוקטובר 1957 זכתה זליג במדליית זהב במשחה ל-200 מטר חזה בשיא מכבי חדש של 3:26.4 דקות, לפני א. פלד מהפועל גוש ירדן (3:29.6 דקות) וברנר מברית מכבים עתיד (3:38.8 דקות).
====1958====
באליפות ישראל שנערכה בשנת 1958 זכתה זליג במדליית ארד במשחה ל-200 מטר חזה בתוצאה של 3:25.0 דקות, אחרי חיותה מרצ'ביאק מהפועל תל עמל (3:21.8 דקות) ויהודית לוזיה מהפועל עמק הירדן (3:24.4 דקות).

====1960====
באליפות ישראל שנערכה ב-1960 זכתה זליג שוב במדליית זהב במשחה ל-200 מטר חזה בתוצאה של 3:21.8 דקות, לפני חנה מרון (3:21.9 דקות) ונעמי נייגר (3:30.7 דקות), שתיהן מברית מכבים עתיד.
====1961====
באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה זליג במדליית זהב במשחה ל-200 מטר חזה בתוצאה של 3:18.5 דקות, לפני חברתה לקבוצה אורנה בלכמן (3:18.8 דקות) וזכתה בתואר בפעם השלישית.

== הערות שוליים ==

קטגוריה:אלופות ישראל בשחייה
קטגוריה:שחייניות חזה ישראליות
אדית מאסי

אדית "אדי" מאסי (באנגלית: Edith Massey; 28 במאי 1918 – 24 באוקטובר 1984) הייתה זמרת ושחקנית אמריקאית. 

מאסי מוכרת בעיקר עקב השתתפותה במספר סרטים בבימויו של ג'ון ווטרס. היא הייתה אחת מהדרימלנדרים, שהיוו את הצוות והשחקנים הקבועים בסרטיו של ווטרס.

==ביוגרפיה==
מאסי נולדה בעיר ניו יורק למשפחה יהודית בת 10 ילדים, הוריה היו יהודית מאוסטריה במקור. אביה הביולוגי שמואל דורנפלד היה חייל במלחמת העולם הראשונה ונפטר 5 חודשים לאחר לידתה, כתוצאה מפגיעת גז בחזית. אמה בסי לנסנק נישאה מחדש למקס גרודסקי ונולדו לה ילדים נוספים, אחיה של מאסי, מוריס, סיפר כי הוריהם "פשוט הרימו ידיים יום אחד, זרקו את אלה שלא יכלו להסתדר בעצמם בבית יתומים מקומי ונעלמו". בסרט התיעודי "מכתבי אהבה לאדי", מאסי סיפרה שגדלה בבית יתומים ולבסוף נשלחה לבית אומן. משפחתה האומנות התנכלה לה וכשהייתה נערה ברחה להוליווד. בסרט התיעודי "דיווין ווטרס" אמרה מאסי "נולדתי בניו יורק אבל גדלתי בדנוור שבקולורדו. הייתי משוגעת על סרטים, אז הלכתי לקליפורניה בניסיון להיכנס לאחד, אבל במקום זה נהייתי ברמנית."

בשנת 1946 התחתנה מאסי עם חייל בשם סילביו גיגנט. חמש שנים לאחר מכן עזבה אותו כי נהייתה, לדבריה, "חסרת מנוחה".

בהמשך עברה מאסי להתגורר בבולטימור שבמרילנד והחלה לעבוד כמלצרית בבית מלון מקומי. ג'ון ווטרס פגש במאסי כשעבדה במלון בשנת 1969 והציע לה להשתתף בסרטו Multiple Maniacs בו שיחקה את עצמה, ובהמשך השתתפה מאסי בעוד ארבעה מסרטיו של ווטרס. בתחילת שנות ה-70 התפטרה מאסי מעבודתה בבית המלון ופתחה בבולטימור חנות יד שנייה בשם "שקית הקניות של אדית".

בסוף שנות ה-70 ותחילת שנות ה-80, מאסי ניצלה את הפרסום שקיבלה בעקבות ההשתתפות בסרטיו של ווטרס והופיעה כזמרת של להקת הפאנק "אידי והביצים". בנוסף היא הצטלמה לסדרת כרטיסי ברכה. 

כשלא יכלה עוד לעמוד בחורפים של בולטימור, עברה מאסי לוניס שבקליפורניה, שם הקימה חנות יד שנייה נוספת בעזרת הכסף שהרוויחה בסרטיו של ווטרס.

ב-1982 הקליטה מאסי גרסת כיסוי לשיר " Big Girls Don't Cry" של להקת ארבע העונות.<ref></ref>

==מותה==
מאסי מתה בלוס אנג'לס מסיבוכים בלימפומה וסוכרת ב-24 באוקטובר 1984. גופתה נשרפה אחרי מותה.

==פילמוגרפיה==
{| class="wikitable sortable jquery-tablesorter"
!שנה
!סרט
!תפקיד
|-
|1970
|Multiple Maniacs
|אדית/הבתולה מארי
|-
|1972
|פינק פלמינגוס
|אדי
|-
|1974
|Female Trouble
|דודה איידה
|-
|1975
|Love Letter to Edie
|עצמה
|-
|1976
|Edith's Shopping Bag
|עצמה
|-
|1977
|Desperate Living
|המלכה קרלוטה
|-
|1981
|Polyester
|קאדלס קובינסקי
|-
|1983
|My Breakfast with Blassie
|עצמה
|-
|1984
|Mutants in Paradise
|ד"ר דורצ'פול
|-
|1985
|Divine Waters
|עצמה
|-
|2000
|In Bad Taste
|עצמה
|-
|2005
|Midnight Movies: From the Margin to the Mainstream
|עצמה
|-
|2013
|I Am Divine
|עצמה
|}

==קישורים חיצוניים==

* [https://www.youtube.com/watch?v=iauNcfvntsA אדית מאסי, אשת הביצים.] כתבת פרופיל על מאסי משנת 1978.
* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-1984
קטגוריה:אמריקאים שנפטרו ב-1984
כריסטיאן השביעי, מלך דנמרק

כריסטיאן השביעי (בדנית: Christian VII; 29 בינואר 1749 – 13 במרץ 1808) משושלת אולדנבורג היה מלך דנמרק ונורווגיה ודוכס שלזוויג והולשטיין. שלטונו של כריסטיאן השביעי היה בצלה של מחלת נפש ממנה סבל.
קורות חייו מתוארים בספרו של הסופר השוודי פר אולוב אנקוויסט, משנת 1999 "ביקורו של רופא המלך" (יצא בעברית בהוצאת כתר, בשנת 2006). וכן בסרט הדני "סיפור מלכותי".

==ביוגרפיה==
כריסטיאן השביעי נולד ב-29 בינואר 1749 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. יורש קודם לכתר, גם הוא כריסטיאן, נפטר בילדותו שנתיים לפני הולדתו של כריסטיאן השביעי. אמו, המלכה לואיזה נפטרה בגיל 27, כשהיה בן שנתיים. אביו נישא שוב בשנה שלאחר מכן ליוליאנה מריה מבראונשווייג-וולפנביטל. מנישואים אלו נולד אחיו החורג של כריסטיאן השביעי, פרדריק, נסיך הכתר של דנמרק.

כריסטיאן השביעי, כמו דמויות נוספות במשפחתו, חונך ביד קשה, ובהמשך סבל מבעיות נפשיות עד סוף חייו, דבר שמנע ממנו לכהן כשליט דנמרק הלכה למעשה.

אביו נפטר בשנת 1766 וכריסטיאן בן ה-17 הפך למלך.

נישא לבת דודו בת ה-15 הנסיכה קרוליין מתילדה, נסיכת בריטניה, אחותו של ג'ורג' השלישי, מלך בריטניה. טקס הנישואין נערך בארמון כריסטיאנבורג ב-8 בנובמבר 1767. במהלך נישואי כריסטיאן לקרולינה מתילדה נולדו שני צאצאים: המלך העתידי פרדריק השישי, מלך דנמרק והנסיכה לואיזה אוגוסטה, נסיכת דנמרק, שהסברה המקובלת היא שאיננה בתו של המלך.

רופאו הגרמני האישי של המלך, הרוזן יוהאן פרידריך שטרואנזה הפך ליועצו החשוב, אך למעשה ניצל את התלות שנוצרה בינו ובין המלך, הפך לשליטה של דנמרק דה פקטו וניסה להוציא לפועל רפורמות מקיפות ברוח ההשכלה. הוא היה גם מאהבה של המלכה קרוליין מתילדה, והסברה היא שהוא אביה של בתה. שטראונזה ומתילדה היו שותפים לדעות אותן ניסה שטראונזה להנחיל.

נישואי כריסטיאן השביעי הסתיימו בשנת 1772, לאחר ששטרואנזה הודה כי קיים יחסים לא הולמים עם המלכה. שטראונזה (יחד עם אנוולד ברנדט) נידון לעונש מוות, וראשו נכרת בשנת 1772. בהמשך גם המלכה הודתה ביחסיה עם שטרואנזה, הנישואים פורקו והמלכה גורשה מחצר המלכות.

כשנתיים לאחר מכן, כריסטיאן השביעי לא היה כשיר לנהל את הממלכה, ולכן אחיו למחצה פרדריק, נסיך הכתר של דנמרק הוכרז כיורש העצר; למעשה, אמו של פרדריק הייתה זו שניהלה את ענייני הממלכה. בשנת 1784 ביצע בנו של כריסטיאן - פרדריק הפיכה שלטונית, ותפס את השלטון.

כריסטיאן מת ב-13 במרץ 1808 בגיל 59 משבץ ונקבר בקתדרלת רוסקילדה.

== אילן יוחסין ==

==קישורים חיצוניים==

* 
* 
* 
* 

==הערות שוליים==

קטגוריה:מלכי דנמרק ונורווגיה
קטגוריה:מלכי דנמרק
קטגוריה:מלכי נורווגיה
קטגוריה:דנים שנולדו ב-1749
קטגוריה:דנים שנפטרו ב-1808
המקדש המרכזי של דת סוקיו מהיקארי

מקדש סוּקיוֹ מהיקארי, הוא מרכזה של דת חדשה במהיקארי. המקדש מכונה "המקדש המרכזי של העולם", והוא משתקף מכל זווית ופינה של העיר טקאיימה, במחוז גיפו ביפן.

==היסטוריה==
בשנת 1959, מייסד הכת, קוטמה אוקדה, נפל מסוס ונפגע בעמוד השדרה. על פי המסורת, זו הסיבה בעטיה זכה להתגלות האל סוּ, והוא התבקש על ידו להקים קהילה רוחנית וטהורה אשר תהיה משוחררת מהרעלים בהם נגועים בני הגזע האנושי והמובילים אותו אל האבדון.

בשנת 1994, לפי אותה מסורת, כאשר אוקדה היה על ערש דווי, האל סו שב והתגלה בפניו ושרטט בפניו את דגם מקדש שלמה מירושלים, אשר יש להקים לכבודו. השרטוט עבר רוחנית לבתו של מייסד הכת, קיישוֹ אוקדה, והיא בנתה את המקדש, אשר מקור השראתו הוא בית המקדש בירושלים.

==המקדש==
המקדש נמצא כ-15 ק"מ ממרכז העיר טקייאמה, והוא שוכן על סוללת עפר ענקית. גגו עשוי זהב טהור ומסנוור. מגן דוד ענק וצלבי קרס מקשטים את כרכוב הזהב. גודל המקדש כאצטדיון ספורט ועלות בנייתו הייתה 45 מיליארד ין (אז: 350 מיליון דולר).

==קישורים חיצוניים==

* 

קטגוריה:יפן: דת
קטגוריה:דתות חדשות
מהיקארי
קטגוריה:צ'ובו
סופרייר (סנט לוסיה)

סופרייר (Soufrière) היא בירת מחוז הנושא את אותו שם בסנט לוסיה. העיירה שוכנת על החוף הדרום-מערבי של האי. היא הייתה בירת סנט לוסיה בתקופת השלטון הצרפתי וכיום היא עיירת דייגים מנומנמת עם תעשיית תיירות מתפתחת. העיירה מתגאה בכמה אטרקציות תיירותיות כמו גישה קרובה להר געש, גן בוטני עם מפל (שבו צולמה סצנה מהסרט סופרמן 2), מעיינות חמים וחופי רחצה.

מדרום לעיר ניצבים הפיטונס, שני פקקים געשיים, שרידיהם של הרים געשיים, שבשנת 2004 הוכרזו כאתר מורשת עולמית של אונסק"ו. האזור מהווה אתר פופולרי לצלילה.

סופרייר הייתה אתר העיר הדמיונית פורט אגנס, בירתו של האי הדמיוני קסקרה בסרט הקומי משנת 1985 "מים מים" (Water). הסרט ים של חברים צולם כאן ב-1996.

==קישורים חיצוניים==

* 

==הערות שוליים==

קטגוריה:סנט לוסיה: יישובים
קטגוריה:ערי חוף
בן מלכה

בן מלכה (נולד ב-6 בדצמבר 1989) הוא כדורגלן ישראלי המשחק במכבי נווה שאנן בעמדת הקשר.

==קריירה==
מלכה גדל בחיפה ושיחק במחלקות הנוער של מועדון הכדורגל נווה יוסף. עם סיום גיל הנוער חתם בהפועל כפר סבא מהליגה הלאומית. אחרי שלוש שנים במועדון, בהן רשם 55 הופעות ליגה וכבש ארבעה שערים, חתם בקיץ 2011 בקבוצת הפועל רמת השרון מליגת העל, במדיה שיחק עונה אחת וערך 26 הופעות, בהן שער ליגה אחד. בקיץ 2012 חתם בהפועל רעננה מהליגה הלאומית, ועמה העפיל לליגת העל. לאחר חצי עונה בליגת העל, בפברואר 2014 חתם מלכה עד תום העונה בקבוצת מכבי נתניה, וסייע גם לה להעפיל לליגת העל לאחר שערך 13 הופעות במדיה וכבש שער אחד.

בתחילת עונת החל מלכה להתאמן בבית"ר ירושלים, ובחלון ההעברות של ינואר 2015 חתם רשמית במועדון עד לתום העונה. ב-10 בינואר ערך את הופעת הבכורה שלו במדי הקבוצה, כשעלה כמחליף במשחק מול מול מ.ס. אשדוד שהסתיים בתיקו 3-3. בסך הכל ערך מלכה שלוש הופעות במדי בית"ר ירושלים, ובתום העונה שוחרר מהמועדון.

ב-1 ביולי 2015 חתם מלכה בהפועל פתח תקווה, לאחר שירדה לליגה הלאומית. לאחר עונה אחת עבר לשחק במכבי הרצליה.

בקיץ 2017 חתם בהפועל אכסאל מליגה א' ועלה איתה לליגה הלאומית. ב-5 בפברואר 2019 חתם בהפועל אשקלון.

ב-25 ביוני 2019 מלכה חתם בהפועל אום אל-פחם. ב-27 באוגוסט 2019 שוחרר מהפועל אום אל פחם וחתם בהפועל בקה אל גרבייה בה שיחק שני משחקים בלבד עד שעזב להפועל כפר כנא, במדיה שיחק עד ינואר 2020 ושוחרר לבקשתו בגלל קיצוץ כספי שהתרחש בקבוצה. 

ב-22 בינואר 2020 מלכה חתם בעירוני קריית אתא.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל כפר סבא
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:כדורגלני הפועל אכסאל
קטגוריה:כדורגלני הפועל אשקלון
קטגוריה:כדורגלני הפועל אום אל-פחם
קטגוריה:כדורגלני מכבי עירוני קריית אתא
קטגוריה:חיפה: כדורגלנים
קטגוריה:ישראלים שנולדו ב-1989
קאיון

קאיון (Cayon) היא בירת מחוז סנט מרי קאיון שעל חופו הצפון-מזרחי של האי סנט קיטס שבסנט קיטס ונוויס.

בעיירה שוכן בית הספר לרפואה של אוניברסיטת וינדזור (Windsor University School of Medicine).

==קישורים חיצוניים==

==הערות שוליים==

קטגוריה:סנט קיטס ונוויס: ערים
ניוקאסל (סנט קיטס ונוויס)

ניוקאסל (באנגלית: Newcastle) היא בירת מחוז סנט ג'יימס וינדווארד שבאי נוויס שבסנט קיטס ונוויס. הכפר שוכן במרחק קצר ממזרח לנמל התעופה של האי ולמעשה היה צורך להזיז אותו מעט כאשר לפני כמה שנים הוארך מסלול ההמראה שלו. אחד הבניינים שנהרסו לצורך זה היה מבנה מבוצר קולוניאלי מהמאה ה-17.

==הערות שוליים==

קטגוריה:סנט קיטס ונוויס: ערים
ויק טייבאק

ויקטור "ויק" טייבאק (באנגלית: Victor "Vic" Tayback; 6 בינואר 1930 - 25 במאי 1990) היה שחקן אמריקאי זוכה 2 פרסי גלובוס הזהב על תפקידו בתור מל שארפלס בסדרה "אליס".

== ביוגרפיה ==
טייבאק נולד בברוקלין, ניו יורק. הוריו הלן ונאג'יב ג'יימס טייבאק הם מהגרים סורים שהיגרו לארצות הברית מחלב. הוא גדל בעיר ברבנק, קליפורניה וחי את מרבית חייו שם ובגלנדייל. טייבאק הוא בוגר בית הספר למשחק הנודע "אולפן השחקנים".

זכה להכרה בשנות ה-60 וה-70 בזכות הופעות אורח שביצע בסדרות בטלוויזיה ובזכות תפקידו בסרט הפשע של פיטר ייטס "בוליט". את תפקידו הבולט בקריירה שבזכותו הוא הפך לכוכב טלוויזיה לאורך סוף שנות ה-70 ותחילת ה-80, הטבח מל שארפלס גילם טייבאק בסדרה הקומית "אליס". טייבאק חזר בסדרה על תפקידו הקולנועי שגילם בסרט של מרטין סקורסזה "אליס לא גרה כאן יותר". הוא זכה על משחקו בסדרה בשני פרסי גלובוס הזהב לשחקן המשנה הטוב ביותר בסדרת טלוויזיה.

ב-1976 שיחק בסרט "עם הכלב לצמרת לצידו של קינן ווין.

ב-1989 דיבב טייבאק בסרט האנימציה "גן עדן לכלבים" את דמותו של האמריקן פיטבול טרייר קארפייס קורטרס.

טייבאק היה אב לבן אחד, הפרקליט והשחקן לשעבר כריסטופר טייבאק, מנישואיו לשילה מקי בראנד. טייבאק נפטר ב-25 במאי 1990 מהתקף לב פתאומי כשהוא בן 60. נקבר ב"בית הקברות פורס לון" שבלוס אנג'לס.

==קישורים חיצוניים==

* 

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקן משנה
קטגוריה:אמריקאים ממוצא סורי
קטגוריה:אמריקאים שנולדו ב-1930
קטגוריה:אמריקאים שנפטרו ב-1990
מוזיאון הרי הרוקי

מוזיאון הרי הרוקי (באנגלית: Museum of the Rockies) הוא מוזיאון טבע בעיר בוזמן במדינת מונטנה בארצות הברית, הידוע בזכות המחקר הפלאונטולוגי ואוספי המאובנים שלו. אוצר המוזיאון הוא הפלאונטולוג הנודע ד"ר ג'ון ר. "ג'ק" הורנר. במקור הוא היה מסונף לאוניברסיטת מונטנה, וכיום הוא מסונף גם לסמית'סוניאן. 

המוזיאון מוקדש להרי הרוקי, הגאולוגיה, ההיסטוריה והפרהיסטוריה שלהם, בדגש על פלאונטולוגיה ובעלי חיים שחיו בהם במשך מאות מיליוני שנים, אך גם בדגש על אנתרופולוגיה והצגת האנשים והתרבויות שחיו בהרים אלה. אוסף מאובני הדינוזאורים של המוזיאון ידוע במיוחד וכולל את הגולגולת הגדולה ביותר של טירנוזאורוס וכן עצם ירך של טירנוזאורוס שבה נתגלו רקמות רכות. המוזיאון הוא חלק משביל הדינוזאור של מונטנה ומשמש מאגר מאובנים רשמי של מונטנה. לצד תערוכות המאובנים המוזיאון כולל תצוגות קבע, בהן: "עמים שורדים" (Enduring Peoples) על האינדיאנים שחיו בהרים ובמישורים הגדולים שלמרגלות ההרים, "היסטוריה של אזור צפון הרי הרוקי" (History of the Northern Rocky Mountain Region) על ההיסטוריה המודרנית של האזור, "חוות היסטוריה חיה" (Living History Farm) המהווה מעין חווה חקלאית היסטורית מהמאה ה-19 ופלנטריום טיילור ובו 104 מושבים וכיפה.

===פלאונטולוגיה===

גולגולות [[טירנוזאורוס.]]
[[הטריצרטופס של יושי, בעל קרניים ארוכות במיוחד (115 ס"מ).]]
[[אונטוגניה של טריצרטופס: מספר רב של גולגולות טריצרטופס בגילאים שונים מציגה את גדילתו מתינוק ועד לבגרות.]]

אף על פי שהמוזיאון מוקדש גם להיסטוריה ואנתרופולוגיה המוזיאון ידוע בעיקר בזכות האוספים הפלאונטולוגים שלו, הכוללים מאובנים רבים ובפרט מאובני דינוזאורים. תצורת הל קריק במונטנה מספקת למוזיאון מאובנים רבים, בעיקר של דינוזאורים מגיל המאסטריכט, ובהם טירנוזאורוס רקס וטריצרטופס.

התבססות מעמדו של מוזיאון הרי הרוקי בתחום הפלאונטולוגיה החלה רק ב-1990 עם גילויו של שלד טירנוזאורוס שהוחלט להציגו במוזיאון. אף על פי שמאובנים היו הרכוש של הממשל הפדרלי של ארצות הברית, אוצר המוזיאון ג'ון ר. הורנר הצליח להגיע להסכם עם שירות חיות הבר של ארצות הברית (United States Fish and Wildlife Service) והלשכה הפדרלית לניהול קרקעות המאפשר אחסון והצגת מאובנים במוזיאון. בזכות הסכמים אלה ומעמדו הגבוה של הורנר בקהילה המדעית, הצליח המוזיאון להפוך למרכז חשוב בתחום הפלאונטולוגיה. קרבתו לתצורת הל קריק העשירה במאובנים סייעה גם כן.

כיום מכיל המוזיאון את אחד מאוספי מאובני הדינוזאורים הגדולים בעולם. ברשות המוזיאון 12 פרטים של טירנוזאורוס, בהם שלד שלם והגולגולת הגדולה ביותר של טירנוזאורוס, שגדולה במקצת מזו של סו (טירנוזאורוס רקס), הטירנוזאורוס המפורסם של מוזיאון פילד להיסטוריה של הטבע בשיקגו, אילינוי. כמו כן כולל המוזיאון תגלית של הורנר: עצם ירך של טירנוזאורוס ובה רקמות רכות. המוזיאון גם מכיל מאובנים רבים של טריצרטופס וטורוזאורוס בשלבי גדילה שונים, כולל טריצרטופס תינוק. ב-2010 פרסמו הורנר וג'ון סקנלה מאמר שבו נטען שטורוזאורוס הוא למעשה הצורה הבוגרת מאוד של טריצרטופס ולא סוג טקסונומי נפרד. אף על פי שהשערה זו עדיין שנויה במחלוקת, הורנר החליט לבטל את השם "טורוזאורוס" בכל תצוגות המוזיאון ולייחס מאובני טורוזאורוס לטריצרטופס.

מוזיאון הרי הרוקי לא מסתפק רק בהצגת מאובנים אלא גם עוסק במחקר פלאונטולוגי באופן פעיל. ב-2008 היה המוזיאון חלק מקבוצה שרכשה מעבדה פלאונטולוגית ניידת, שמאפשרת לחוקרי המוזיאון לנתח ולטפל במאובנים בשדה.

==קישורים חיצוניים==

* 

== הערות שוליים ==

קטגוריה:ארצות הברית: מוזיאונים להיסטוריה של הטבע
קטגוריה:מונטנה
קטגוריה:דינוזאורים בתרבות
מסוגלות תעסוקתית

מסוגלות תעסוקתית או תעסוקתיות (באנגלית: Employability) היא יכולתו של אדם להסתגל לשוק העבודה, אשר מאפשרת לו לזהות ולממש הזדמנויות לקידום הקריירה שלו.

מסוגלות תעסוקתית היא מושג פסיכו-חברתי, הכולל מאפיינים אישיים המאפשרים לאמץ יכולות הסתגלות קוגניטיביות, התנהגותיות ואפקטיביות (רגשיות) והמעצימות את יכולת העבודה של האדם. היא כוללת את מיומנויות המאה ה-21.
מסוגלות תעסוקתית אינה מבטיחה תעסוקה בפועל, אך היא מעלה את הסיכויים למציאתה. היא משפיעה על רמת השכר והסיפוק מהעבודה לאורך הקריירה של האדם.

המונח הפך למרכזי בדיון המתקיים סביב תעסוקה מסוף המאה ה-20, הודות לשינויים שחלו בשוק העבודה ולעלייה בתחלופה במשרות ובמקומות העבודה במהלך חיי העבודה של אדם.

==הגדרת המושג==
בהגדרתה הפורמלית, מסוגלות תעסוקתית היא קשת היכולות והכישורים המסייעת לאדם להתקבל למקום עבודה ולעבוד בו. מעבר ליכולת להשיג עבודה, מתייחסת מסוגלות תעסוקתית בדרך כלל גם לכושרו של אדם לשמור על מקום עבודתו, להתמיד ולהתקדם בו, או להתקבל למקום עבודה חדש, ככל שיש בכך צורך. מסוגלות תעסוקתית מספקת לפרט סיכויים טובים יותר למצוא עבודה, מגדילה את הסבירות שישתלב בעבודה במקצועו ומנבאת סיפוק רב יותר מעבודתו ואף תגמול חומרי משופר.

==מרכיבי מסוגלות תעסוקתית==
מסוגלות תעסוקתית כוללת הכשרה מקצועית, מיומנות וניסיון בעבודה, כמו גם "כישורים רכים" מקבץ מיומנויות אישיותיות הקשורות בתכונות אופי ובמוטיבציות כדוגמת יכולות למידה, יצירתיות, ביטחון עצמי, יכולת עבודה בצוות, כישורים חברתיים, יכולת הסתגלות לשינויים ולסביבות עבודה שונות, אחריות אישית, משמעת עצמית חשיבה חיובית ועוד.
זאת משום שמיומנויות הייחודיות לתחום דעת מסוים אינן מספיקות כדי להבטיח תוצאות טובות לאורך הקריירה ויש צורך בסט כישורים מגוון יותר הניתן להכללה בין מצבים שונים.

==ראו גם==
* אסטרטגיית למידה
* תעסוקה גמישה
* שירות התעסוקה
* למידה לאורך החיים

==קישורים חיצוניים==
* [http://ayellet.org.il/wp-content/uploads/adamveavoda4.pdf אדם ועבודה: האם ניתן לשפר מסוגלות תעסוקתית] 
* [https://web.archive.org/web/20140822160032/http://public-policy.huji.ac.il/.upload/Thesis_HE/yossi_avraham_thesis.pdf חקר הגורמים המשפיעים על מסוגלות תעסוקתית של אנשים עם מוגבלות]
<div class="mw-content-ltr">
* [http://www.employability.ed.ac.uk/documents/Staff/HEA-Employability_in_HE(Is,IsNot).pdf Employability in higher education: what it is – what it is not]
</div>

==הערות שוליים==

קטגוריה:שוק העבודה
קטגוריה:סוציולוגיה
קטגוריה:כלכלה
קטגוריה:חינוך
קטגוריה:למידה
קטגוריה:המאה ה-21
קטגוריה:משאבי אנוש
שמחה פרת

שמחה פרת (26 בנובמבר 1913 - 1 בינואר 2003) היה דיפלומט ישראלי. כיהן כציר ישראל בדרום אפריקה, שגריר ישראל במקסיקו באוסטרליה ובניו זילנד.

==ביוגרפיה==

פרת נולד בעיר רובנו (אז ברוסיה), ועלה לארץ ישראל ב-1926. הוא למד משפטים באוניברסיטת בזל ובאוניברסיטת לונדון, ולאחר מכן חזר לארץ ישראל ועסק בעריכת דין. באוקטובר 1953 הצטרף למשרד החוץ. שירת כקונסול כללי בשיקגו וקונסול כללי בניו יורק. ב-1960 מונה למנהל המחלקה למוסדות בינלאומיים במשרד החוץ. 

ב-1961 מונה לציר הדיפלומטי של ישראל בפרטוריה שבדרום אפריקה. בתום כהונתו ב-1963 צומצמה הנציגות הדיפלומטית הישראלית בדרום אפריקה, בהתאם להחלטת עצרת האו"ם, בשל מדיניות האפרטהייד. ב-1963 מונה לשגריר ישראל במקסיקו. ב-1964 שב לישראל ומונה למנהל מחלקת חבר העמים הבריטי במשרד החוץ. בשנים 1967 עד 1970 שירת כשגריר ישראל באוסטרליה ושגריר לא תושב בניו זילנד. לאחר מכן היה יועץ מדיני לשר החוץ.

בשנים 1973 עד 1975 היה בחופשה ללא תשלום ממשרד החוץ, במהלכה כיהן כמבקר האוניברסיטה העברית בירושלים. בתפקידו האחרון במשרד החוץ עד פרישתו ב-1977 שירת כמנהל בפועל של מחלקה אירופה 1.

בכספי עיזבונו הוקמה קרן מלגות בטכניון וקומה בבניין אמרסון למדעי החיים. כמו כן תרם לבניית בניין בבית הספר הריאלי בחיפה.

==קישורים חיצוניים==
* [http://mfa.gov.il/memorial/Perpetuated/Pages/Simcha-Pratt.aspx שמחה פרת] באתר ההנצחה של משרד החוץ
* [http://www.dmag.co.il/pub/technion/Ta12/files/assets/basic-html/page43.html כל פרט ופרת], מגזין הטכניון, סתיו 2012

קטגוריה:שגרירי ישראל בדרום אפריקה
קטגוריה:שגרירי ישראל באוסטרליה
קטגוריה:שגרירי ישראל בניו זילנד
קטגוריה:עובדי משרד החוץ
קטגוריה:יהודים הקבורים בהר המנוחות
קטגוריה:שגרירי ישראל במקסיקו
קטגוריה:ישראלים ילידי רוסיה
קטגוריה:אנשי העלייה הרביעית
קטגוריה:בוגרי אוניברסיטת בזל
קטגוריה:בוגרי אוניברסיטת לונדון
קטגוריה:ישראלים שנולדו ב-1911
קטגוריה:ישראלים שנפטרו ב-2003
אדם פיש

אדם פיש (31 בינואר 1957 - 26 בדצמבר 2014) היה עורך דין ישראלי שעסק בהתנדבות בייצוג בנושאי זכויות אדם, וייסד כמה עמותות בתחום. כיהן כחבר מועצת עיריית חיפה. ממקבלי אות הנשיא למתנדב לשנת 2013.

==ביוגרפיה==
ב-1981 קיבל תואר ראשון במשפטים מהאוניברסיטה העברית בירושלים, ובאותה שנה הוסמך לעורך דין מטעם לשכת עורכי הדין בישראל. בנוסף היה בעל תואר שני במשפט בינלאומי פומבי וזכויות אזרח מהאוניברסיטה האמריקאית בוושינגטון די. סי.

בשנות ה-80, כעורך דין צעיר, עבד בסניף חיפה של האגודה לזכויות האזרח בישראל. בין פעולותיו באותה תקופה: הגנה ללא תמורה על כפרים ערביים לא מוכרים ובעיקר הכפר עין חוד שזכה כעבור 15 שנים להכרה; הגנה ללא תשלום שכר טרחה על חופש ההפגנה; פעילות ללא תמורה נגד אלימות משטרתית תחת הכותרת "המשטרה חוקרת את עצמה", שתרמה לבסוף להקמת המחלקה לחקירות שוטרים; הגנה ללא תשלום שכר טרחה, על פעילים פוליטיים ערבים מהגליל נגד צווי ריתוק ומעצרים מנהליים מתוקף צווי חירום, ועוד. הוא נהג לומר: "אני לוקח שכר טרחה גבוה מאלה שיש להם, כדי לעזור לאלה שאין להם", מתוך הסרט של יצחק רובין אדם לכל עת (סרט דוקומנטרי) 2015.

ב-1997 פתח יחד עם רחל בן ארי את משרד עורכי הדין "רחל בן ארי, אדם פיש ושות'" בחיפה, שכלל בשנת 2014 כ-20 עורכי דין.

פיש התמחה במשפט מנהלי, ציבורי, פלילי ומסחרי, ייצג גופים ציבוריים ופרטיים רבים בתחומים אלו, והרצה במסגרות מקצועיות שונות בתחום עיסוקו. עבד גם כמגשר.

היה ממייסדי "המרכז לסיוע משפטי להגנה על זכויות אדם ע"ש השופט חיים כהן", המעניק סיוע משפטי פרו בונו. פיש ייסד גם את "עמותת המשפט בשירות הזקנה", עמותות להגנת הסביבה, ועמותות לקידום זכויות של אנשים עם מוגבלויות. ב-2013 זכה באות הנשיא למתנדב על תרומתו במתן שירותים משפטיים פרו בונו במשך כ-30 שנה לאוכלוסיות חלשות, ובהגנה על זכויות האדם. בנימוקי וועדת הפרס ל"אות הנשיא למתנדב" נכתב: "ההליכים המשפטיים שעו"ד פיש היה מעורב בהם בכל שנות פעילותו שינו את איכות חייהם של מאות אלפים מאזרחי מדינת ישראל".

כיהן כחבר מועצת העיר חיפה.

היה חבר נבחרת הצעירים של ישראל בברידג'.

פיש היה אב לבת אחת.

נפטר במהלך טיול רכיבת אופניים בנגב, בגיל 57.

במאי 2021 נחנכה לזכרו כיכר זכויות האדם בחיפה, בצומת כביש נחל הגיבורים ורחוב אבן גבירול.

==לקריאה נוספת==
* הערך "אדם פיש" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 289, 2018, חיפה.

==קישורים חיצוניים==
* [http://rubinsfilm.wixsite.com/rubin/----- הסרט "אדם לכל עת"] בבימויו של יצחק רובין, סרט דוקומנטרי 2015.
* [http://www.bf-law.co.il/עוד-אדם-פיש אדם פיש], באתר משרד עורכי הדין רחל בן ארי, אדם פיש ושות'
* יואב איתיאל, [http://www.magazin.org.il/inner.asp?page=181098 עורך הדין אדם פיש מצא את מותו ברכיבה על אופניים במדבר], "מגזין המושבות", 26 בדצמבר 2014
* 
* חיפה החופשית, [https://freehaifahebrew.wordpress.com/2014/12/27/לאדם-פיש-מגן-זכויות-האדם-שלי-תודה-א/ על פעילות אדם פיש באגודה לזכויות האזרח בשנות השמונים והתשעים], 27 בדצמבר 2014
* 

==הערות שוליים==

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי בית הספר למשפטים באמריקן יוניברסיטי
קטגוריה:פעילי האגודה לזכויות האזרח
קטגוריה:מקבלי אות הנשיא להתנדבות
קטגוריה:חברי מועצת העיר חיפה
קטגוריה:ישראלים שנולדו ב-1957
קטגוריה:ישראלים שנפטרו ב-2014
טיפשים בלי הפסקה 2

טיפשים בלי הפסקה 2 (באנגלית: Dumb and Dumber To) הוא סרט קומדיה אמריקאי משנת 2014 אותו ביימו האחים פארלי. זהו סרט המשך של "טיפשים בלי הפסקה". הסרט יצא לאקרנים ב-14 בנובמבר 2014, ודורג בראש טבלת שוברי הקופות בארצות הברית, לאחר שהכניס 35.6 מיליון דולר בסוף השבוע הראשון להקרנתו.

==עלילת הסרט==
העלילה מתרחשת 20 שנה לאחר הסרט הקודם. בסרט זה לויד, אחד מגיבורי הסרט הקודם, נמצא בבית חולים פסיכיאטרי, מאז שנפרד ממארי, בחורה שאהב. לאחר ביקור אצלו, הבין הארי, חברו של לויד, שלויד התלוצץ איתו במשך 20 שנה. לאחר מכן, השניים הלכו לבית של הארי וגילו שיש להארי בת אבודה. בעקבות זאת יצאו השניים להרפתקה על מנת לחפש את הבת האבודה של הארי.

==צוות השחקנים הראשי==
{| class="wikitable"
|-
! שם השחקן/ית
! שם הדמות
! הערות
|-
| ג'ים קארי
| לויד כריסטמס
|
|-
| ג'ף דניאלס
| הארי דאן
|
|-
|לורי הולדן
|אדל פינצ'לו
|האנטגוניסטית הראשית של הסרט
|-
| קת'לין טרנר
| פראידה פלצ'ר
|אמה של בתו האבודה של הארי. נקראת "זנותית בגודל הטיטאניק" על ידי הדמויות הראשיות וע"י עצמה
|-
|רוב ריגל
|טרוויס ליפנקוט / קפטן ליפנקוט
|טרוויס - שומר ביתה של אדל שעמה יש לו רומן בסתר אבל נהרג אחרי שרכבת עוברת דרסה אותו.
קפטן ליפנקוט - אחיו התאום המרושע של טרוויס שמסייע לאדל בתוכניתה המרושעת, אבל נעצר אחרי שנחשפה התוכנית של אדל בסוף הסרט.

טרוויס ואחיו קפטן ליפנקוט הם האנטגוניסטים המשניים של הסרט.
|}

== מוזיקה ==
את המוזיקה לסרט הלחינו הצמד המוזיקלי-אלקטרוני "אימפריית השמש" ופסקול הסרט כלל רק שלושה שירים של הצמד שנקראים "Alive", "Tonight" ו-"Wandering Star".

=== טיפשים בלי הפסקה 2: פסקול הסרט המקורי ===
{| class="wikitable"
|-
!מס'
!כותרת
!אמן
!אורך
|-
|1.
|"Alive"
|אימפריית השמש
|3:25
|-
|2.
|"She Got a Mind"
|Natrual Child
|4:20
|-
|3.
|"Right Action"
|פרנץ פרדינרד
|3:04
|-
|4.
|"Mistakes of My Youth"
|Eels
|4:55
|-
|5.
|"Cinderella"
|Firefall
|3:51
|-
|6.
|"When I'm Alone"
|Lissie
|3:42
|-
|7.
|"Me and You"
|Jake Bugg
|2:56
|-
|8.
|"On the Dark Side"
|John Cafferty & The Beaver Brown Band
|2:42
|-
|9.
|"Wandering Star"
|אימפריית השמש
|3:16
|-
|10.
|"Periwinkle Sky"
|The Dahls
|3:02
|-
|11.
|"Tonight"
|אימפריית השמש
|2:55
|-
|12.
|"Sticky Situation"
|The Jane Carrey Band
|3:31
|}

==ראו גם==
* משתגעים על מרי
* טיפשים בלי הפסקה

==קישורים חיצוניים==
* 

* 
* 

==הערות שוליים==

קטגוריה:סרטי 2014
קטגוריה:סרטי המשך אמריקאיים
קטגוריה:סרטי קומדיה אמריקאיים
דב חומסקי

דב חומסקי (15 באוקטובר 1913, י"ד בתשרי תרע"ד - 20 בינואר 1976, י"ח בשבט תשל"ו) היה משורר עברי, מתרגם, מורה, ונשיא אגודת הסופרים העבריים בישראל

==ביוגרפיה==
חומסקי נולד במינסק, בירת רוסיה הלבנה (בלארוס) בי"ד בתשרי תרע"ד, 15 באוקטובר 1913. אביו יוסף היה בלשן, חוקר ספרים עתיקים, ציוני ומבוני החינוך העברי.

לאחר מלחמת העולם הראשונה עברה משפחתו של חומסקי לקרטוז ברזה בפולין, שם גודל ולמד בבית הספר העברי של איגוד "תרבות". ב-1932 חומסקי המשיך את לימודו בסמינר העברי למורים של איגוד "תרבות" בווילנה, שנוהל על ידי ד"ר זאב שמטרלינג. בסמינריון, חומסקי הצטיין במקצועות העבריים ומוריו כללו את ד"ר אביגדור גרינשפאן וד"ר דוד נייגר שצפו שיהיה לו עתיד ספרותי. לאחר הוא עסק בהוראה בבתי הספר העברים של איגוד "תרבות" בברזנה, רוזישצה ולידה שבפולין. בשנת 1936 חומסקי עלה לארץ, והתקבל ללימודי מדעי הרוח של האוניברסיטה העברית בירושלים.

בפרוץ המרד הערבי הגדול בשנת 1936 חומסקי היה חבר ההגנה והוא מילא תפקידי שמירה בפרברי ירושלים. כשהוקמה הבריגדה היהודית לאחר פרוץ מלחמת העולם השנייה, חומסקי התנדב לשרת בה. הוא השתתף הפעילות החטיבה במצרים, ובאיטליה. גם בסוף המלחמה עבד במחנות הפליטים באוסטריה ובבלגיה במסגרת הבריגדה.

בתחילת 1948 נשלח לפולין מטעם קרן היסוד, שם ערך מסע בקרב ניצולי השואה ודיווח על מצבם. חומסקי נשאר שם מעל חצי שנה, ובתקופה זו היה פעיל בהסברה, במגבית היהודית ואף יצג את מדינת ישראל בקונגרס אנשי הרוח שנערך בוורוצלאב ב-25 באוגוסט 1948. במשך השליחות גם התקבל לראיון אצל בולסלב בירוט נשיא פולין דאז. לאחר מכן גם נשלח לשליחות במקסיקו שם לימד עברית. כשחזר לארץ היה מורה בתל אביב וירושלים. עם תלמידיו נמנתה שולמית אלוני.

חומסקי ניהל את בית הסופר ע"ש טשרניחובסקי בתל אביב משנת 1958. משנת 1958 עד 1974 היה נשיא איגוד הסופרים הישראלי. ב-1974 זכה בפרס היצירה לסופרים עבריים. חומסקי נפטר בי"ח בשבט תשל"ו, 20 בינואר 1976.

==מספריו==

חומסקי פרסם את שיריו בשנת 1931 בכתב עת "זרמים" בווילנה לאחר גם התפרסמו ב"דרך" (וראשה), ב"הדואר", (ניו-יורק) ו"העולם" (לונדון). לאחר שעלה לארץ התפרסמו שיריו בעיתונים: "דבר", "הארץ", "מאזנים", "גליונות", "גזית" ובקבצים שונים. רבים משיריו הוקראו ברדיו ירושלים בשידורים המיוחדים לחיילים - "פינת החייל".

* במערבל: שירים (וילנה: מעיינות, תרצ"ג)
* צהרים לבאות: שירים (תל אביב: א"י שטיבל, תרצ"ז)
* וילאות: שירים (ירושלים: ר' מס, ת"ש)
* החוף האחר: שירים (ירושלים: ר' מס, תש"א), הקובץ מאויר על ידי אריה אלוייל
* מפתחות אבודים: שירים (ירושלים: ר' מס, תש"ג)
* עלי דרך: שירים (ירושלים: ר' מס, תשי"א)
* אזוב באבן: שירים (רמת גן: מסדה, תשכ"ו) - עבורו קבל את פרס רמת גן לספרות לשנת תשכ"ו
* בעת ובעונה: שירים (מרחביה: ספרית פועלים, תשכ"ט)
* עד בלי ירח: שירים (תל אביב: הקיבוץ המאוחד, תשל"ה)
* צעדים על גשר: מבחר שירים (תל אביב: הקיבוץ המאוחד, תשל"ז)

בנוסף גם תרגם את:

* גם שם היו חיים: דפים מברגן-בלזן של מינה טימקביץ (תל אביב: נ' טברסקי, תש"ז)
* בין המצרים של א' קייזר (תל אביב: נ' טברסקי, תשי"ג)

==מקורות==
* 

==קישורים חיצוניים==
* 

==הערות שוליים==

קטגוריה:משוררים כותבי עברית
קטגוריה:מתרגמים לעברית
קטגוריה:לוחמי הבריגדה היהודית
קטגוריה:נשיאי אגודת הסופרים העברים
קטגוריה:אישים שעל שמם פרס ספרותי
קטגוריה:משוררים ששיריהם הולחנו
קטגוריה:ישראלים שנולדו ב-1913
קטגוריה:ישראלים שנפטרו ב-1976
האוניברסיטה הפתוחה הלאומית ע"ש אינדירה גנדי

האוניברסיטה הפתוחה הלאומית על-שם אינדירה גנדי (הינדית: इंदिरा गाँधी राष्ट्रीय मुक्त विश्वविद्यालय; ראשי תיבות: IGNOU - Indira Gandhi National Open University), היא אוניברסיטה לאומית המאפשרת למידה מרחוק, ומרכזה ממוקם בניו דלהי, הודו. היא קרויה על שם ראש ממשלת הודו לשעבר, אינדירה גנדי. היא נחשבת לאוניברסיטה הגדולה בעולם, עם יותר מ-3 מיליון סטודנטים.

האוניברסיטה הוקמה ב-1985 בתקציב של כ-20 מיליארד רופי הודי, לאחר שהפרלמנט ההודי העביר את חוק IGNOU. היא הוקמה במטרה להנגיש את הלימודים הגבוהים לחלקים נרחבים באוכלוסייה ולשכבות חלשות ומרוחקות, במתכונת של אוניברסיטה פתוחה. האוניברסיטה מנוהלת על ידי ממשלת הודו.

תחילה הציעה האוניברסיטה רק שני מסלולי לימוד, לתואר בניהול ובלמידה מרחוק, ולמדו בה כ-4,000 סטודנטים. כיום היא מציעה 228 מסלולי לימוד ב-21 מחלקות, וכוללת רשת של 67 מרכזי לימוד אזוריים, 2,667 מרכזים תומכי למידה, ו-29 מוסדות לימוד שותפים ברחבי העולם. עובדים בה 810 חברי סגל, 574 אנשי צוות אקדמי ו-33,212 יועצי לימודים.

==קישורים חיצוניים==
* 

==הערות שוליים==

קטגוריה:הודו: אוניברסיטאות ומכללות
גשר ביג דם

גשר ביג דם (באנגלית: Big Dam Bridge; השם הרשמי: גשר הולכי הרגל והאופניים של מחוז פולאסקי (Pulaski County Pedestrian and Bicycle Bridge)) הוא גשר להולכי רגל ואופניים הנטוי על פני נהר ארקנסו במדינת ארקנסו שבארצות הברית. הוא מחבר בין הערים ליטל רוק שמדרומו ונורת' ליטל רוק שמצפונו. רוחבו הוא 4 מטרים ואורכו 1,288 מטרים, וככזה הוא גשר הולכי הרגל הארוך ביותר בצפון אמריקה.

== המבנה ==
אורך קטע הגשר המתנשא מעל הנהר הוא 1,055 מטרים, ורמפות העלייה אליו מהוות את יתרת אורכו. חלקו המרכזי נשען על גבי מבנה סכר ותא השיט מארי (Murray) שעל הנהר. הגשר נטוי בגובה של 9.1 מטרים מעל הסכר ו-27 מטרים מעל הנהר. הוא מקשר בין הפארקים העירוניים המצויים ליד שני קצותיו, וכולם יחד מהווים אתר למרוצים ולמרוצי אופניים שונים. לאורכו מצויות שמונה מרפסות תצפית.

עלות הקמת הגשר הגיעה ל-12.8 מיליון דולר. הוא נחנך ב-30 בספטמבר 2006.

למקימי הגשר הוענקו מדליות רבות וביניהן מטעם מנהל הכבישים המהירים הפדרלי ומטעם אגודת מהנדסי התאורה בארצות הברית (עבור תאורת ה-LED שהותקנה בחלקו המרכזי).

==קישורים חיצוניים==

* 
* [http://haw-creek.com/big-dam-bridge/ תיאור הגשר], באתר Haw Creek

==הערות שוליים==

ביג דם
ביג דם
קטגוריה:ליטל רוק
כלב ים מזוקן

כלב ים מזוקן (שם מדעי: Erignathus barbatus) הוא מין של כלב ים בינוני והיחיד בסוג Erignathus, המצוי באזור האוקיינוס הארקטי. לכלב ים זה שפם גדול ועשיר המגיע עד ללסת התחתונה ומשווה לה צורת זקן, מה שנתן לו את שמו.

הם ניזונים ממבחר יצורים החיים על קרקעית האוקיינוס, כמו דיונונים, צדפות ודגים והשפם שלהם עוזר להם לגשש אחרי הטרף. הבוגרים נוטים שלא לצלול לעומק של יותר מ-300 מ', אך הצעירים יכולים לצלול עד עומק 450 מ', לאזורים הרבה יותר עמוקים.

הם עצמם נטרפים על ידי דובי הקוטב, אורקה ולעיתים נדירות גם ניבתנים יטרפו גורים. הם גם ניצודים על ידי שבטי האינואיטים של החופים הארקטיים, אשר צדים את כלבי הים גם בשביל שומנם ועורם הקשה, ממנו הם מייצרים נעליים, שוטים, רתמות לכלבי השלג ולבניית סירות, סירת Umiak ובקיץ גם אוהלים.

יש לכלב ים זה שני תת-מינים, אך הם אינם נתמכים על ידי נתונים מולקולריים ויש מדענים המערערים על קיומם:
*Erignathus barbatus barbatus
*Erignathus barbatus nautica

==מאפיינים==
כלב הים המזוקן מגיע לאורך 2.1-2.7 מ' ולמשקל 200-430 ק"ג. הנקבות גדולות מהזכרים.

לכלב ים זה סנפירים מרובעים, וזיפי שפם עבים ומרובים הגולשים עד ללסתו התחתונה. צבעם של הבוגרים הם אפרפר-חום ומאחורה יותר כהים, עם כמה כתמים על הגב ולעיתים רחוקות יש להם גם כתמים כהים על צידי הגוף. לעיתים הפנים והצוואר בצבעי חום אדמדמים. הגורים לעומתם, נולדים בצבעי אפור-חום ומנוקדים בכתמים לבנים על גבם וראשם. תכולת השומן בגוף שלהם מגיעה ל-30 עד 40%.

כלב ים זה וכלבי הים הנזירים הם היחידים בכלבי הים בהם לנקבה 2 פטמות.

==רבייה==
הנקבות ממליטות באביב (באזור אפריל-מאי) על קרחונים צפים בימים רדודים, גורים שמשקלם 30-40 ק"ג. הגורים צוללים לראשונה כמה שעות מלידתם ונעשים מיומנים במהירות. האמהות מטפלות בגורים 18-24 יום עד גמילתם, אז הגורים שוקלים בערך 100 ק"ג.

<gallery>
Bearded Seal.jpg
Bartrobbe 3-2002.jpg
Bartrobbe 1-2002.jpg
</gallery>

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:כלבי ים
קטגוריה:האזור הארקטי: יונקים
קטגוריה:יונקים יחידים בסוגם
קטגוריה:גרינלנד: יונקים
קטגוריה:סיביר: יונקים
קטגוריה:מגה-פאונה של האוקיינוס הארקטי
מסדר לאופולד

מסדר לאופולד (בצרפתית: L'ordre de Léopold; בפלמית Leopoldsorde) הוא העיטור החשוב ביותר בבלגיה. הוא מוענק, הן לאזרחי בלגיה והן לזרים, כהוקרה לתרומה אזרחית או צבאית יוצאת מגדר הרגיל. המסדר נוסד ב-1832 ונקרא על שם לאופולד מלכה הראשון של בלגיה.

סמלו של המסדר הוא צלב מלטזי ופניו מצופים אמייל לבן. באמצע הצלב מדליון ובו אריה על רקע שחור, ובהיקפו טבעת באמייל אדום ועליה הכתובת "באחדות כוחנו" בצרפתית ובפלמית. מעל הצלב כתר. מתחת לכתר זוג חרבות צלובות לאנשי צבא וזוג עוגנים לאנשי צי.

==דרגות העיטור==
לעיטור חמש דרגות:

100px<br>מפקד עליון (Grand Cordon).<br>

100px<br>קצין גבוה<br>

100px<br>מפקד<br>

100px<br>קצין<br>

100px<br>אביר<br>

==בין מקבלי העיטור==
===מפקד עליון (Grand Cordon)===
* נפוליאון השלישי
* יוליאנה, מלכת הולנד.
* עבאס חלמי השני
* עלי בן חוסיין מחיג'אז
* אסטריד, נסיכת בלגיה
* אסמאעיל פאשא, ח'דיו מצרים. 
* וינסטון צ'רצ'יל.
* פרדיננד פוש- מצביא צרפתי במלחמת העולם הראשונה.
* פואד הראשון מלך מצרים.
* טריה הלונן, נשיאת פינלנד.
* מסטיסלב רוסטרופוביץ', מנצח.
* סיריקיט קיטיאקון, מלכת תאילנד.
* יוסיפ ברוז טיטו, מנהיג יוגוסלבי.
* יאן סמאטס, מדינאי דרום אפריקני.
* ואירה ויקה-פרייברגה, נשיאת לטביה.
* דווייט אייזנהאואר, נשיא ארצות הברית, ממשחררי בלגיה במלחמת העולם השנייה.
===קצינים גבוהים===
* ולדיסלב שיקורסקי, מנהיג צבאי ופוליטי פולני.
* הנרי יוז וילסון, מצביא ופוליטיקאי בריטי.
===מפקדים===
* קרל פון בילוב, מצביא גרמני במלחמת העולם הראשונה.
* ז'אן-בטיסט פרן, פיזיקאי צרפתי, זוכה פרס נובל לפיזיקה 1926.
* ז'ורז' תיירי ד'ארז'נלייה אדמירל צרפתי.
* אבי פרימור, דיפלומט ישראלי.

===קצינים===
* שארל אזנבור. 
* אוטו האן, כימאי גרמני, זוכה פרס נובל.
* ג'ון מיינרד קיינס, כלכלן בריטי.
* ג'ורג' פטון, מצביא אמריקני. ממשחררי בלגיה במלחמת העולם השנייה.
* ארתור רובינשטיין, פסנתרן יהודי.
* מרגריט יורסנאר, סופרת צרפתייה ילידת בלגיה.
===אבירים===
* לורנס אלמה-טדמה, צייר הולנדי/בריטי.
* מרלן דיטריך, שחקנית גרמניה.
* צ'ארלס לינדברג, טייס אמריקני.
* ז'אן-פול בלמונדו, שחקן צרפתי.
* ניקולא סרקוזי, נשיא צרפת.

==קישורים חיצוניים==

קטגוריה:אותות ועיטורים אזרחיים
קטגוריה:עיטורי צלב
קטגוריה:בלגיה: תרבות
פבריקטור

פבריקטור - Phabricator היא תוכנה חופשית למעקב אחר באגים - תקלות במערכות תוכנה או חומרה.

פבריקטור פותחה על ידי אוון פריסטלי (Evan Priestley) ככלי פנימי לבדיקת באגים בפייסבוק. בהמשך עזב פריסטלי את פייסבוק והחל לפתח את התוכנה תחת רישיון חופשי ובאופן עצמאי.

בדצמבר 2014 קרן ויקימדיה חדלה להשתמש בבאגזילה והחלה להשתמש בפבריקטור לצורך בדיקה ודיווח על באגים במערכת מדיה-ויקי.

== ראו גם ==
* באגזילה

== קישורים חיצוניים ==

* 

* [https://phabricator.wikimedia.org פבריקטור של ויקימדיה]

==הערות שוליים==

קטגוריה:תוכנה חופשית
קטגוריה:בדיקות תוכנה
קטגוריה:תוכנות שהושקו ב-2010
קטגוריה:ויקי
קבוצת אינטרקונטיננטל

קבוצת אינטרקונטיננטל (באנגלית: InterContinental Hotels Group PLC-קבוצת המלונאות אינטרקונטיננטל), היא רשת המלונאות הרביעית בגודלה בעולם. החברה, שמרכזה בממלכה המאוחדת, מפעילה (נכון לשנת 2019) כ-5,400 בתי מלון שבהם יותר מ-800,000 חדרים וסוויטות ביותר מ-100 מדינות ברחבי העולם.

מלונות קבוצת אינטרקונטיננטל פועלים תחת מספר מותגי מלונאות ידועים אשר הגדול והמוכר ביניהם הוא הולידיי אין. כ-85% ממלונות הקבוצה פועלים באמצעות הסכמי זכיינות והשאר מנוהלים ישירות על ידה. הרשת מחזיקה בבעלותה באופן ישיר בעשרה בתי מלון בלבד.

==היסטוריה==
מקורה של רשת מלונות אינטרקונטיננטל במבשלת בירה בשם "בס" (Bass Brewery) שהוקמה בשנת 1777 בעיירה הבריטית ברטון שעל הטרנט. בשנת 1876 הפך המשולש האדום, סמל המבשלה, לסימן הרשום הראשון שהוכר בבריטניה. בשנת 1989 הוגבל על פי החוק הבריטי מספר הפאבים שיכול להיות בבעלותה של מבשלה אחת, ומבשלת בס החלה לפעול להרחבת רשת המלונאות הקטנה שהחזיקה בבעלותה. בשנת 1990 רכשה את רשת הולידי אין ונכנסה לפעילות בשוק של צפון אמריקה.

בשנת 1946 הקימה חברת התעופה האמריקנית "פן אמריקן" את רשת מלונות אינטרקונטיננטל ופתחה את המלון הראשון שלה בברזיל. בשנת 1981 נמכרה רשת אינטרקונטיננטל לחברה הבריטית "גרנד מטרופוליטן". אולם, הבריטים העדיפו למקד את פעילותם בעסקי הליבה של מזון מהיר, רכשו את חברת ברגר קינג ומכרו בשנת 1988 את רשת המלונאות לחברה יפנית.

בשנת 1998 נמכרה הרשת שוב. הפעם מכרו אותה היפנים למבשלת בס הבריטית אשר שילבה אותה ברשת המלונאות הולידיי אין שבבעלותה. בשנת 2000 חיסלה חברת בס את פעילות המבשלה הוותיקה שלה ומכרה גם את המותג הוותיק בן 223 השנים. במקביל שינתה את שמה לחברת "שש היבשות".
בשנת 2003 התפצלה חברת שש היבשות לשתי חברות. האחת עוסקת בניהול רשת הפאבים הרביעית בגודלה בבריטניה, וחברת אינטרקונטיננטל התרכזה בעסקי המלונאות תחת שם חדש "קבוצת מלונות אינטרקונטיננטל". בשנת 2005 נמכרה פעילות המשקאות הקלים, וקבוצת אינטרקונטיננטל חזרה להתרכז בעסקי תחום המלונאות בלבד.

==פעילות==
קבוצת אינטרקונטיננטל עוסקת בניהול מלונות הנמצאים בבעלות אחרים, באמצעות זכיינות בתמורה למותג הבינלאומי שלה. החברה נמנעת מעיסוק בנכסי הנדל"ן המלונאיים עצמם, ומתרכזת בתחומי התפעול והשיווק של שירותי האירוח בלבד. זאת לאחר שמכרה בהדרגה את מבני בתי המלון שהיו בבעלותה למשקיעים שונים.

בין מותגי המלונאות הידועים הפועלים בקבוצה ניתן למצוא את מלונות הולידי אין, קראון פלאזה, אינטרקונטיננטל ואחרים.

קבוצת המלונאות אינטרקונטיננטל מעסיקה כ-120,000 עובדים ברחבי העולם. בשנת 2013 הסתכמו הכנסות החברה ב-1.9 מיליארד דולר והרווח הנקי עמד על 374 מיליון דולר. מניות החברה נסחרות בבורסות של לונדון וניו יורק.

===בישראל===
פעילות הרשת בישראל מתנהלת במרכזי התיירות והעסקים המובילים: 
*בים המלח, אילת, חיפה, ירושלים, ותל אביב (2) פועלים מלונות במותג קראון פלאזה על ידי חברת מלונות אפריקה ישראל <ref></ref> כזכיינית של קבוצת אינטרקונטיננטל.
*בתל אביב פועל מלון במותג אינטרקונטיננטל, ובירושלים מלון בהקמה 
*ברמת גן פועל מלון במותג אינדיגו
* פעילות הולידיי אין בישראל

בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים.

==קישורים חיצוניים==

* 

* 

==הערות שוליים==

קטגוריה:חברות בריטיות
קטגוריה:רשתות בתי מלון
אינטרקונטיננטל
אינטרקונטיננטל
שמורת ערבת עברונה

שמורת ערבת עַבְרוֹנָה או מלחת עַבְרוֹנָה היא שמורת טבע שנמצאת כ-15 ק"מ צפונית לעיר אילת. זוהי המלחה הגדולה ביותר משלוש המלחות של הערבה הדרומית.
מלחות נוספות הן: קע א-סעידין (צפונית ליהל, רובה המכריע בתחום ירדן), מלחת יטבתה, מלחת עברונה ומלחת אילת, המנוקזת כיום למפרץ אילת.

==מיקום==
שמורת ערבת עברונה משתרעת בין הר עמרם השחור- ממערב, הר אדום -ממזרח ומדרום לה - שטחי חקלאות.

השמורה נמצאת כ-15 ק"מ צפונית לעיר אילת. חלקה העיקרי של השמורה נמצא מזרחית לכביש הערבה, לאורך גבול ירדן. השמורה כוללת גם שטחים ממערב לכביש 90, השומרים על אגן הניקוז של נחל עברונה, גבעות צפרה ומישור הסחף במוצא נחל צפונות לערבה.

==חי וצומח בשמורה==
בשמורה נמצאת אחת האוכלוסיות הגדולות ביתר של צבי הנגב. חיה זו ניזונה מפירות השיטית. כמו כן, חיים באזור טורפים כמו קרקל, זאב וצבוע.

בשמורה קיים ריכוז גדול של עצי שיטה: שיטה סוככנית ושיטה סלילנית. כמו כן גדלים שם צמחי מלחה אופייניים: ימלוח פגום, הגה מצויה, מלוח קיפח, וכן צמחים אחרים.

בדרום השמורה גדלים דקלי דום. זהו עץ שגדל בעיקר במזרח אפריקה ונדיר מאוד בחופי מזרח סיני, וכאן מגיע לגבול תפוצתו הצפוני ביותר בעולם. בעקבות קידוחי המים בערבה ירד מפלס מי התהום, ולפיכך מושקים הדקלים בטפטפות.

==ארכאולוגיה==
תעלת מים בעברונה המובילה מהבאר לבריכת האגירה
בדרום השמורה נמצאת חווה חקלאית עתיקה, שבתוכה מערכת פוגארות - בארות שרשרת, מערכת השקיה מאותה תקופה. החווה מתוארכת מהתקופה האיסלאמית הקדומה שמתוארכת לשנת 700 לספירה. בעזרת מערכת הפוגרות זו מובלים מים ממפלס מי תהום דרך מערכת תעלות תת-קרקעית המחוברות בפירים. מערכת זו משתרעת לאורך קילומטרים, עד שמגיעה לפני הקרקע, שם נאגרים המים בבריכה. בחווה, ששטחה היה 2,000 דונם, גודלו תמרים, זיתים, שקדים, אפרסקים, חרובים, חיטה ושעורה. מערכת פוגארות לאו הן מן המערכות הבודדות בארץ שהשתמרו בשלמותם. שני פירים באתר שוחזרו, ונתן לרדת אליהם באמצעות דרגיות. באר עברונה, היבשה כיום, נכללת בשמורת הרי אילת ולא בשמורה זו.

==דליפת הנפט לשמורה==

בלילה שבין 3 ו-4 בדצמבר 2014 התרחשה דליפת הנפט בסמוך לשמורה. כחמישה מיליון ליטרים (5,000 קוב) של נפט גולמי דלפו מצינור נפט בקו צינור אילת-אשקלון באזור היישוב באר אורה שבדרום הנגב. הנפט זרם לשמורה וגרם לזיהום חמור באזורה הצפוני. האירוע הוערך על ידי המשרד להגנת הסביבה כאחד האסונות הסביבתיים החמורים שאירעו בישראל. ב-2019 פסק בית המשפט המחוזי באר שבע כי החברה תפצה את הציבור ביותר מ-100 מיליון ש"ח. ב-27 באוקטובר 2020 הודיעה הפרקליטות שהחברה וחמישה עובדים בה יועמדו לדין בכפוף לשימוע<ref></ref>.

==ראו גם==
*עברונה

==קישורים חיצוניים==

* [http://www.inature.info/wiki/%D7%A9%D7%9E%D7%95%D7%A8%D7%AA_%D7%A2%D7%A8%D7%91%D7%AA_%D7%A2%D7%91%D7%A8%D7%95%D7%A0%D7%94 שמורת ערבת עברונה] באתר טבע ונופים בישראל.
* 

==הערות שוליים==

קטגוריה:הערבה: שמורות טבע
אוקטן (אלקאן)

האיזומר 2,2,4 טרי מתילפנטאן (2,2,4-Trimethylpentane) המשמש כסטנדרט - מספר אוקטן 100
אוקטן הוא אלקאן המכיל 8 אטומי פחמן, נוסחתו הכימית C<sub>8</sub>H<sub>18</sub>, בדומה לאלקאנים קצרים אחרים החומר נדיף ודליק מאוד.

לאוקטן איזומרים רבים הנבדלים זה מזה במיקום הסתעפויות בשרשרת הפחמימנית. אחד האיזומרים: 2,2,4 טרימתיל פנטאן משמש כאחד הסטנדרטים בקביעת מספר האוקטן של דלקים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלקאנים